જેતપુર : જેતપુરનાં જેતલસરમાં આજે એક પ્રૌઢે વખ ઘોળ્યું હતું. તેની પાસેથી જય સરદાર જય પાટીદાર લખેલી ટોપી મળી આવી હતી. જેનાં પગલે આશંકા સેવાઇ રહી છે કે અનામત માટે આપઘાત કર્યો હોઇ શકે છે. અનામત માટે 3 દિવસમાં આત્મહત્યાનો આ સતત બીજો બનાવ છે. જેલસરનાં હેમંતભાઇ ભાદાભાઇ ઠુંમર નામનાં 52 વર્ષીય પ્રોઢે ઝેરી દવા ગટગટાવી હતી. જો કે તેની પાસેથી અંતિમ પત્ર મળ્યો હતો. જો કે તેનાં ટુકડા થઇ ગયેલા હતા. જેથી શઉં લખ્યું છે તે અંગેનું રહસ્ય ઘેરુ બન્યું છે. આસપાસમાંથી અંતિમ પત્રનાં ફાડી નાખેલા ટુકડાઓ મળી આવ્યા છે.